Hermann Bondi

Hermann Bondi (født 1. november 1919 i Wien, død 10. september 2005 i Cambridge) var en britisk-østerriksk matematiker og kosmolog. Bondi er best kjent for utvikling av Steady state-teorien om universet og dens skapelse (rettere sagt evige preeksistens), som han utarbeidet i samarbeid med Fred Hoyle og Thomas Gold, som et alternativ til Big bang-teorien.

Foreldrene var jødiske, men Bondi var ateist og aktiv i humanistiske organisasjoner. Han studerte ved University of Cambridge i 1937 og unnslapp dermed den økende anti-semittismen i Østerrike. I de tidlige årene av den andre verdenskrig ble Bondi internert på Isle of Man og i Canada. 

Bondi foreleste i matematikk ved University of Cambridge fra 1945 til 1954. Han ble professor ved King's College London i 1954, og fikk tittelen emeritus professor ved samme universitet i 1985. Han var sekretær for Royal Astronomical Society 1956 til 1964. Han ble tildelt Albert Einstein-medaljen i 1983. Bondi ble utnevnt til medlem av det britiske Royal Society i 1959 og ble tildelt Order of the Bath i 1973. Han var president for British Humanist Association 1982-1999. 

Han giftet seg med sin kone, Christine, i 1947. Sammen hadde de to sønner og tre døtre, hvorav en er professor Liz Bondi, feminist og geograf ved Edinburgh University.

Referanser

Eksterne lenker 
 The Papers of Sir Hermann Bondi (Janus Project)
 93 papers by Hermann Bondi
 Obituary  (The Independent, 12 September 2005)
 Obituary  (The Telegraph, 13 September 2005)
 Obituary (The Guardian, 14 September 2005)
 Obituary (Nature, 6 October 2005)
 Sir Hermann Bondi: 1919 – 2005 (Institute of Physics, 14 September 2005)
 Black hole scientist Bondi dies (BBC News, 17 September 2005)
 Oral History interview transcript with Hermann Bondi 20 March 1978, American Institute of Physics, Niels Bohr Library and Archives

Østerrikske matematikere
Medlemmer av Royal Society
Mottakere av Royal Astronomical Societys gullmedalje
Order of the Bath